Temeljem odredbe članka 17. i 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 98/18 i 112/19), u nastavku teksta: Zakon), Općinski načelnik Općine Fužine, objavljuje

**JAVNI NATJEČAJ**

za imenovanje

**PROČELNIKA / PROČELNICE JEDINSTVENOG UPRAVNOG ODJELA**

**OPĆINE FUŽINE**

1 izvršitelj / izvršiteljica na neodređeno vrijeme

uz obvezni probni rad u trajanju od tri mjeseca

**Opći uvjeti za prijam u službu su:**

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati moraju ispunjavati sljedeće **posebne uvjete za prijam u službu**:

* magistar pravne, ekonomske ili tehničke struke ili stručni specijalist pravne, ekonomske ili tehničke struke,
* najmanje 1 (jednu) godinu radnog iskustva na odgovarajućim poslovima u struci,
* organizacijske i komunikacijske vještine potrebne za uspješno upravljanje Jedinstvenim upravnim odjelom,
* poznavanje rada na računalu,
* položen državni stručni ispit.

Iznimno, na radno mjesto pročelnika / pročelnice Jedinstvenog upravnog odjela može biti imenovan sveučilišni prvostupnik struke, odnosno stručni prvostupnik pravne ili ekonomske struke koji ima najmanje 5 godina radnog iskustva na odgovarajućim poslovima i ispunjava ostale uvjete za imenovanje, ako se na Javni natječaj ne javi osoba koja ispunjava propisani uvjet stupnja obrazovanja.

U​ službu ne može bi­ti primljena osoba kod koje postoje zapr­eke prijma u službu propisane člancima 15. i 16. Zakona o službenicima i namješ­tenicima u lokalnoj i područnoj (region­alnoj) samoupravi (dalje u tekstu: Zakon)

Na Javni natječaj za prijam pročelnika / pročelnice Jedinstvenog upravnog odjela Općine Fužine mogu se ravnopravno prijaviti kandidati oba spola, a izrazi koji se u ovom Javnom natječaju koriste za osobe, u muškom su rodu i odnose se ravnopravno na oba spola.

Osoba koja ima potrebno radno iskustvo na odgovarajućim poslovima, a bez položenog državnog stručnog ispita, može se primiti u službu i rasporediti na radno mjesto, uz obvezu da ga položi u roku od godine dana od prijema u službu.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke u službi u upravnim tijelima lokalnih jedinica, u državnoj upravi ili javnoj službi, u radnom odnosu kod privatnog poslodavca, za vrijeme samostalnog obavljanja profesionalne djelatnosti prema posebnim propisima te obavljanjem poslova u međunarodnim organizacijama.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju na temelju članka 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.). Dodatne informacije za ostvarivanje prava prednosti pri zapošljavanju navedene su na sljedećoj poveznici: <https://www.gov.hr/moja-uprava/branitelji/zaposljavanje-397/prednost-pri-zaposljavanju/403>.

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog Javnog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).

**Uz prijavu na natječaj kandidati su dužni priložiti sljedeće priloge:**

1. životopis,
2. dokaz o hrvatskom državljanstvu (presli­ka važećeg dokumenta kojim se dokazuje hrvatsko državljanstv­o: domovnice ili oso­bne iskaznice ili pu­tovnice ili vojne is­kaznice),
3. dokaz o stručnoj spremi (presliku diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim Javnim natječajem),
4. dokaz o radnom iskustvu na odgovarajućim poslovima (preslika rješenja, ugovora, potvrde poslodavca ili sl., a koja mora sadržavati vrstu poslova koju je obavljao i razdoblja u kojem je kandidat obavljao navedene poslove) a koje je evidentirano u matičnoj evidenciji Hrvatskog zavoda za mirovinsko osiguranje,
5. dokaz o ukupnom radnom iskustvu (presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje),
6. uvjerenje Općinskog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavak 1. Zakona, ne starije od 6 (šest) mjeseci od dana objave ovog Natječaja,
7. vlastoručno potpisanu izjavu da za prijam u službu ne postoje zapreke iz članka 15. i 16. Zakona,
8. dokaz o poznavanju rada na računalu (presliku potvrde o polaženju tečaja informatike, presliku svjedodžbe ako je polagao predmet informatiku ili vlastoručno potpisana izjava),
9. dokaz o položenom državnom ispitu,
10. dokaz o zdravstvenoj sposobnosti,
11. dokazi o ostvarivanju prava prvenstva,
12. vlastoručno potpisanu izjavu o suglasnosti s korištenjem osobnih podataka,
13. dokaz o zdravstvenoj sposobnosti.

Isprave se prilažu u neovjerenoj preslic­i, a prije pristupan­ja prethodnoj provje­ri znanja i sposobno­sti pisanim testiran­jem, kandidat će pre­dočiti izvornike ili ovjerene preslike.

Isprave se mogu priložiti u neovjerenim preslikama te će izabrani kandidat predočit izvornik isprava.

Dokaz o zdravstvenoj sposobnosti kandidati nisu dužni priložiti uz prijavu na Javni natječaj već će se ona ishoditi prije donošenja rješenja o imenovanjuu službu. Kandidat je dužan pristupiti zdravstvenom pregledu po pozivu jer se inače smatra da je povukao prijavu na Javni natječaj.

**Urednom prijavom smatra se vlastoručno potpisana prijava koja sadrži sve podatke i priloge navedene u Javnom natječaju.**

Osoba koja nije podnijela pravodobnu i urednu prijavu ili ne ispunjava formalne uvjete iz Javnog natječaja, ne smatra se kandidatom prijavljenim na Javni natječaj.

S kandidatima prijavljenim na Javni natječaj provest će se testiranje i intervju, a po potrebi i provjera praktičnog rada, radi provjere znanja i sposobnosti bitnih za obavljanje poslova radnog mjesta za koje se primaju.

Intervju se provodi samo s kandidatima koji su ostvarili naj­manje 50% bodova iz pisanog intervjua.

Ako kandidat ne pristupi prethodnoj provjeri znanja, smatra se da je povukao prijavu na Javnog natječaj.

Opis poslova i podaci o plaći radnog mjesta, način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru navedeni su na mrežnoj stranici [www.fuzine.hr](http://www.fuzine.hr) .

Povjerenstvo za provedbu Javnog natječaja utvrdit će listu kandidata koji ispunjavaju formalne uvjete iz Javnog natječaja te će isti biti obaviješteni o danu, vremenu i mjestu održavanja prethodne provjere znanja i sposobnosti najmanje 5 (pet) dana prije održavanja provjere, a ta obavijest bit će istaknuta i na web stranici Općine Fužine [www.fuzine.hr](http://www.fuzine.hr)

Ako kandidat ne pristupi provjeri, smatrat će se da povlači prijavu na javni natječaj.

Prijave na Javni natječaj s dokazima o ispunjavanju uvjeta podnose se u roku od 8 (osam) dana od dana objave u Narodnim novinama na adresu:

**OPĆINA FUŽINE**

**Dr. Franje Račkog 19**

**51322 Fužine**

**s naznakom „Ne otvaraj – javni natječaj za imenovanje pročelnika/ice**

**Jedinstvenog upravnog odjela Općine Fužine“**

O rezultatima natječaja kandidati će biti obaviješteni u zakonskom roku.

Sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18), Općina Fužine kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Svi prijavitelji su dužni ispuniti izjavu o suglasnosti s korištenjem osobnih podataka koja se može preuzeti na stranicama Općine Fužine [www.fuzine.hr](http://www.fuzine.hr) nastavno na ovaj natječaj.

OPĆINSKI NAČELNIK

David Bregovac

KLASA: 112-01/21-01/01

URBROJ: 2112/03-02-21-02

Fužine, 27.01.2021.g.